b"\n_START_ARTICLE_\nSuvalkija\n_START_PARAGRAPH_\nSuvalkija o Sud\xc3\xb2via (en litu\xc3\xa0: S\xc5\xabduva o Suvalkija o U\xc5\xbenemun\xc4\x97, en polon\xc3\xa8s: Suwalszczyzna) \xc3\xa9s la m\xc3\xa9s petita de les cinc regions culturals de Litu\xc3\xa0nia. La seva capital no oficial \xc3\xa9s Marijampol\xc4\x97. La gent de Suvalkija s'anomenen suvalkie\xc4\x8diai (plural) o suvalkietis (singular). Es troba al sud del riu Niemen, a l'antic territori del bisbat de Vilkavi\xc5\xa1kis. Hist\xc3\xb2ricament, \xc3\xa9s la regi\xc3\xb3 etnogr\xc3\xa0fica m\xc3\xa9s recent amb les seves caracter\xc3\xadstiques i identitat que es va formar durant el segle\xc2\xa0xix, quan el seu territori formava part del Tsarat de Pol\xc3\xb2nia. Mai no va ser una entitat pol\xc3\xadtica separada i encara avui dia no t\xc3\xa9 estatus oficial en la divisi\xc3\xb3 administrativa de Litu\xc3\xa0nia._NEWLINE_Tanmateix continua sent objecte d'estudis centrats en la cultura popular de Litu\xc3\xa0nia dels segles XIX i principis del XX. La major part de les difer\xc3\xa8ncies culturals de Litu\xc3\xa0nia es van mesclar o van desapar\xc3\xa8ixer durant l'era sovi\xc3\xa8tica (1944-1990), romanent m\xc3\xa9s temps al sud-est de Litu\xc3\xa0nia. El concepte continua sent popular entre els lituans. Una enquesta efectuat el 2008 pels estudiants de la Universitat Vytautas el Gran de Kaunas van trobar que el 80% dels estudiants continuaven identificant-se amb alguna de les regions. Es fan esfor\xc3\xa7os per preservar, registrar i promoure totes les tradicions de la cultura popular original."